[{"text_idx": "#000006", "text": "Ar o\u0302l profi ychydig o ddyddiau garw, rydym yn falch o rannu ychydig o ddiweddariadau am Reggie a\u2019r ymdrechion i\u2019w achub yr wythnos diwethaf."}, {"text_idx": "#000007", "text": "Ar yr 18fed o Ionawr 2022, roedd Reggie\u2019n mynd am dro gyda\u2019i berchennog pan gwympodd yn ddamweiniol i hollt ar Fynydd Llwynypia a mynd yn sownd yno."}, {"text_idx": "#000010", "text": "\u201cGweithiodd ein criwiau\u2019n effeithiol mewn ymateb amlasiantaethol i weithredu\u2019n strategol a chynorthwyo gyda\u2019r achub gan hefyd yn amddiffyn yr ardal."}, {"text_idx": "#000011", "text": "Gan fod y golau\u2019n pylu, cefnogodd criwiau\u2019r ymgyrch gan ddarparu offer megis goleuadau a chamera\u0302u a sicrhau bod protocolau iechyd a diogelwch ac asesu risg yn cael eu dilyn."}, {"text_idx": "#000013", "text": "Er bod hyn yn ganlyniad cadarnhaol ac mae Reggie yn ddiogel ac yn gwella\u2019n dda gyda\u2019i deulu, hoffem annog y cyhoedd i gymryd gofal wrth gerdded gydag anifeiliaid anwes mewn lleoliadau anghyfarwydd neu yn y nos.\u201d"}, {"text_idx": "#000016", "text": "Yn aml, nid yw\u2019r \u2018tyllau\u2019 y mae cw\u0302n yn eu canfod mewn lleoliadau sy\u2019n debyg i hyn yn fawr dim na\u2019r cw\u0302n eu hunain. Gallant fod yn eithaf dwfn, gan olygu bod cyrraedd y ci drwy ddefnyddio offer dal cw\u0302n syml yn amhosibl \u2013 megis yn yr achos hwn, roedd y \u2018twll\u2019 tua 25 troedfedd o ddyfnder"}, {"text_idx": "#000017", "text": "Wrth ddelio a\u0302 chreigiau caled iawn, mae\u2019n rhaid creu twnnel digon mawr i berson. Rhaid bod yn ofalus iawn wrth wneud hwn, er mwyn osgoi gollwng eitemau i lawr y twll, ac mae angen eitemau ac offer arbenigol."}, {"text_idx": "#000018", "text": "Yn achos Reggie, anfonwyd ti\u0302m yn gyflym i\u2019r ardal i asesu\u2019r sefyllfa, ond roedd hi\u2019n amlwg y gallai\u2019r achubiad hwn gymryd sawl diwrnod. Cymerodd un o\u2019r digwyddiadau achub anifeiliaid a wnaethom yn fwyaf diweddar dri diwrnod cyfan o gloddio i gyrraedd yr anifail. Mae ein ti\u0302m wedi buddsoddi mewn system camera\u0302u draen yn ddiweddar, ond yn yr achos hwn, roedd ein ti\u0302m yn cael ei berfformio\u2019n fawr gan offer mwy proffesiynol Drainforce Cyf yn gallu perfformio\u2019n well o lawer ."}, {"text_idx": "#000019", "text": "Dyma enghraifft wych o ymateb amlasiantaeth lle gallem ddarparu sgiliau ac offer technegol ac roedd criwiau Gwasanaeth Ta\u0302n ac Achub De Cymru yn gallu cefnogi\u2019r ti\u0302m a ddanfonwyd, darparu cludiant i\u2019r safle, helpu i reoli\u2019r brwdfrydedd lleol a darparu goleuadau gwaith ac offer defnyddiol eraill."}, {"text_idx": "#000020", "text": "Roeddem yn falch o gefnogi\u2019r achubiad hwn ac rydym yn falch iawn bod Reggie yn o\u0302l gyda\u2019i berchnogion ac yn ddiogel.\u201d"}, {"text_idx": "#000021", "text": "\u201cRoedd Drainforce yn hapus i helpu\u2019r gymuned wrth achub Reggie ac rydym yn falch ei fod wedi ymuno a\u0302\u2019i deulu\u2019n ddiogel unwaith eto.\u201d"}, {"text_idx": "#000022", "text": "Mae perchennog Reggie, Leah Davies, yn Ymladdwr Ta\u0302n Ar Alwad gyda Gorsaf Tonypandy ac roedd yr ymateb gan bawb wed gwneud argraff fawr arni. Roedd Leah wedi meddwl yn gyflym a defnyddiodd ap What3Words i dagio\u2019r lleoliad lle syrthiodd Reggie gan alluogi\u2019r timau gwasanaethau brys ddod o hyd iddynt ar y mynydd."}, {"text_idx": "#000023", "text": "Lledodd neges cyfryngau cymdeithasol gan Leah am Reggie yn gyflym dros ben. Roedd nifer o asiantaethau a chwmni\u0308au wedi cynnig cymorth a chyngor gan gynnwys camera\u0302u a pharseli bwyd a gwasanaethau milfeddygol. Hoffai Leah ddiolch a mynegi ei gwerthfawrogiad i\u2019r gymuned am eu caredigrwydd a\u2019u cefnogaeth anhygoel, gyda diolch arbennig i; Bespoke Rope Access & Rescue, The Chip Stop, Ysbyty Milfeddygol Shepherds."}]